Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts** **“Grozījumi Ministru kabineta 2018. gada 18. augusta noteikumos Nr. 544 “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2021. gada 14. un 21. jūlijā |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas, Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā   |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekts** | **Tieslietu ministrija (14.06. atzinums)**Šobrīd Ministru kabineta 2018. gada 28. augusta noteikumi Nr. 544 “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam”” (turpmāk – noteikumi Nr. 544) ir izdoti saskaņā ar Ministru kabineta iekārtas likuma 31. panta pirmās daļas 3. punktu, proti, ja tas nepieciešams Eiropas Savienības tiesību aktu piemērošanai un ja attiecīgais jautājums ar likumu nav noregulēts. Šobrīd Mobilizācijas likuma 9. panta 14. punkts nosaka atbilstošu regulējumu un Ministru kabinetam saskaņā ar izveidoto tiesību normu sistēmu un jauno likuma pilnvarojumu ir jāizdod jauni Ministru kabineta noteikumi. Vēršam uzmanību, ka jebkuru Ministru kabineta noteikumu nosaukuma sastāvdaļa ir konkrēto noteikumu pieņemšanas datums, tādēļ nebūtu korekti saglabāt noteikumus Nr. 544, kas ir pieņemti ātrāk, nekā atbilstoša likuma pilnvarojuma norma. Šajā gadījumā nepieciešams sagatavot jaunu noteikumu projektu. Vienlaikus Tieslietu ministrija pieļauj esošā tiesiskā regulējuma saglabāšanu jaunajos noteikumos, bet papildus ir nepieciešams pārejas regulējums – punkts par noteikumu Nr.544 atzīšanu par spēku zaudējušiem. Papildus piedāvājam jauno noteikumu projekta 1. punktu izteikt precīzi atbilstoši Mobilizācijas likuma 9. panta 14. punktam un saskaņā ar Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” (turpmāk – noteikumi Nr.108) 100. punktu, proti, veidot ar atbilstošiem apakšpunktiem. | **Ņemts vērā** | Izstrādāta jauna noteikumu redakcija – jauns noteikumu projekts, kas pārņem esošo MK noteikumu normas un labo tajās konstatētās neprecizitātes, kā arī papildina tās ar VSS uzsauktajā noteikumu projektā ietvertajiem nepieciešamajiem precizējumiem un jaunajām normām. |
| 2. | **Noteikumu projekta 4. punkts**4. Papildināt noteikumus ar 23.1 šādā redakcijā:“23.1 Atbalsta apmēru nosaka bruto summās, tai skaitā, ar pievienotās vērtības nodokli.”  | **Tieslietu ministrija (14.06. atzinums)**Projekta 4. punktā ietvertais noteikumu Nr. 544 23. punkts paredz, ka atbalsta apmēru nosaka bruto summās, tai skaitā, ar pievienotās vērtības nodokli. Vēršam uzmanību, ka Eiropas Komisijas 2013. gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013) 3. panta 6. punkts paredz, lai piemērotu 2. punktā noteiktos robežlielumus, atbalstu izsaka kā naudas līdzekļu dotāciju. Izmanto bruto summas, tas ir, summas pirms nodokļiem vai citiem atskaitījumiem. Attiecīgi secināms, ka ar projektu tiek dublētas iepriekš minētās regulas prasības. Saistībā ar minēto norādām, ka saskaņā ar Līguma par Eiropas Savienības darbību 288. panta otro daļu regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs. Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 “Komisija pret Itāliju”, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam izvērtēt un precizēt projektā ietverto regulējumu, nodrošinot, ka projektā netiek dublētas regulas Nr.1407/2013 prasības. | **Ņemts vērā**Lai nedublētu Regulas Nr.1407/2003 noteikumus, uz kuriem attiecībā uz atbalstu ir atsauce noteikumos Nr. 544, noteikumu projekta 4. punkts izņemts no noteikumu projekta. |  |
| 3. | **Noteikumu projekta 7. punkts**7. Papildināt noteikumu 38. punktu ar 38.1 apakšpunktu šādā redakcijā:“38.1 Ja ir pārkāptas Komisijas regulas Nr. 1407/2013 prasības, atbalsta saņēmējam ir pienākums atmaksāt Aizsardzības ministrijai visu šo noteikumu ietvaros saņemto *de minimis* atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus par periodu no *de minimis* atbalsta piešķiršanas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi”. | **Tieslietu ministrija (14.06. atzinums)**Atbilstoši noteikumu Nr. 108 3.2. apakšpunktam lūdzam izvērtēt un svītrot vai precizēt projekta 7. punktā ietverto noteikumu Nr.544 38.1 punktu, ciktāl tajā tiek dublēts Komercdarbības atbalsta kontroles likumā ietvertais tiesiskais regulējums (sk. jo īpaši šī likuma V nodaļu). | **Ņemts vērā**Labots noteikumu projekta 41. punkts(jaunajā numerācijā) un attiecīgi precizēta anotācija (svītrots V sadaļas otrais punkts). | 41. Ja ir pārkāptas Komisijas regulas Nr. 1407/2013 prasības, atbalsta saņēmējam ir pienākums atmaksāt Aizsardzības ministrijai visu šo noteikumu ietvaros saņemto *de minimis* atbalstu atbilstoši Komercdarbības atbalsta kontroles likuma IV un V nodaļas nosacījumiem. |
| 4. | **Noteikumu projekta anotācija**Lai nodrošinātu korektu atbalsta apmēra noteikšanu un uzskaiti, kad atbalsts tiek sniegts saskaņā ar de minimis regulējumu, un precizētu jautājumu par pievienotās vērtības nodokļa (PVN) ieskaitīšanu atbalsta apmērā, MK noteikumu projekts papildināts ar 23.1 punktu, kas nosaka, ka AM atbalsta apmēru nosaka bruto summā, tas ir, kā summu pirms nodokļu atskaitījumiem, jo arī saskaņā ar Finanšu ministrijas vēstuli “Par PVN iekļaušanu komercdarbības atbalsta apmērā” (19.04.2021. vēstule Nr. 7-4/18/2186) ir iespējams izmantot vienkāršotu pieeju un atbalsta apmērā iekļaut summu ar PVN neatkarīgi no tā, vai tas ir vai nav atgūstams. | **Tieslietu ministrija (14.06. atzinums)**Projekta anotācijā norādīts, ka saskaņā ar Finanšu ministrijas 2021. gada 19. aprīļa vēstuli Nr. 7-4/18/2186 "Par PVN iekļaušanu komercdarbības atbalsta apmērā" ir iespējams izmantot vienkāršotu pieeju un atbalsta apmērā iekļaut summu ar pievienotās vērtības nodokli neatkarīgi no tā, vai tas ir vai nav atgūstams. Saistībā ar minēto lūdzam saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14. punktu projekta anotācijā sniegt pamatotu skaidrojumu par projekta 4. punktā ietvertā atbilstošā regulējuma, kas paredz atbalsta apmērā iekļaut summu ar pievienotās vērtības nodokli, nepieciešamību un mērķi. Vēršam uzmanību, ka šobrīd no projekta anotācijas neizriet pamatojums šādas vienkāršotas pieejas izmantošanai, turklāt Finanšu ministrijas 2021. gada 19. aprīļa vēstulē Nr. 7-4/18/2186 minēts, ka vienkāršotu pieeju atbalsta apmērā iekļaut summu ar pievienotās vērtības nodokli neatkarīgi no tā, vai tas ir vai nav atgūstams, ir iespējams izmantot vienīgi gadījumā, ja konkrētajā Eiropas Savienības līmeņa valsts atbalsta kontroles regulējumā nav noteikta prasība par attiecināmajām izmaksām, par ko projekta anotācijā nav sniegts atbilstošs izvērtējums. | **Ņemts vērā**Sk. TM 2. iebildumu. -Svītrojot no noteikumu projekta 23.1 punktu, izņemta arī attiecīgā daļa anotācijā. |  |
| 5. | **Noteikumu projekta anotācijas V sadaļa**Tiek ieviestas šādu Eiropas Savienības tiesību aktu normas:1) Eiropas Komisijas 2020. gada 2. jūlija Regula (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk – Regula Nr. 2020/972) 11. panta otrās daļas 5. punktā noteiktais Regulas Nr. 1407/2013 piemērošanas termiņš; | **Tieslietu ministrija (14.06. atzinums)**Nepieciešams precizēt projekta anotācijas V sadaļā ietverto informāciju par Eiropas Komisijas 2020. gada 2. jūlija Regulas (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk – regula Nr. 2020/972) prasību ieviešanu, jo šīs regulas 2. pantā izteiktais Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 11. panta otrās daļas 5. punkts neparedz regulas Nr. 1407/2013 piemērošanas termiņu, bet minētais termiņš ietverts regulas Nr. 2020/972 1. pantā (regulas Nr. 1407/2013 8. panta otrā daļa). | **Ņemts vērā**Precizēts anotācijas V sadaļas 2. punkts. | Tiek ieviestas šādu Eiropas Savienības tiesību aktu normas:[..]2) Eiropas Komisijas 2020. gada 2. jūlija Regula (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk – Regula Nr. 2020/972) 1. pantā noteiktais Regulas Nr. 1407/2013 piemērošanas termiņš;[..] |
| 6. | **Noteikumu projekta 5. punkts**“5. Izdarīt noteikumu 26. punktā šādus grozījumus:5.1. aizstāt vārdus un skaitļus “24. punktā” ar vārdiem un skaitļiem “22. punktā”;5.2. papildināt aiz vārdiem "sākotnēji norādīto" ar teikumu “t.sk. lai tiktu nodrošināta šo noteikumu 7. punktā norādīto kumulācijas nosacījumu izpilde”.” | **Finanšu ministrija (11.06.2021. atzinums)**Lūdzam precizēt noteikumu projekta 5.punktu, kas paredz noteikumu 26.punktā papildināt aiz vārdiem "sākotnēji norādīto" ar teikumu "t.sk. lai tiktu nodrošināta šo noteikumu 7. punktā norādīto kumulācijas nosacījumu izpilde, ar nosacījumu, ka Aizsardzības ministrijai ir tiesības atbalsta pretendentiem, pēc jauna projekta iesnieguma saņemšanas no atbalsta pretendenta, piešķirt atbalsta summu, kas ir mazāka par attiecīgā projekta iesniegumā sākotnēji norādīto. Vēršam uzmanību, ka gadījumā, ja atbalsta pretendents atbalsta pieteikumā ir norādījis atbalsta summu, kas pārsniedz *de minimis* robežlielumu, atbalsta pretendentam ir jāiesniedz jauns atbalsta pieteikums (skat. ES Tiesas 2020. gada 28. oktobra sprieduma Lietā C 608/19 45.apsvērumu (pieejams: https://curia.europa.eu/juris/document/document.jsf;jsessionid=1586FF196D5C45EAD31643829BC4FB48?text=&docid=233007&pageIndex=0&doclang=LV&mode=lst&dir=&occ=first&part=1&cid=367772)). | **Ņemts vērā**No noteikumu projekta 5. punkta izņemts palīgteikums “t.sk. lai tiktu nodrošināta šo noteikumu 7. punktā norādīto kumulācijas nosacījumu izpilde”, labākai normas lasāmībai FM lūgto precizējumu ietverot jaunā MK noteikumu punktā.  | 5. Aizstāt noteikumu 26. punktā vārdus un skaitļus “24. punktā” ar vārdiem un skaitļiem “22. punktā”.6. Papildināt noteikumus ar 26.1 punktu šādā redakcijā:“26.1 Aizsardzības ministrijai ir tiesības projekta iesniedzējam piešķirt atbalsta summu, kas ir mazāka par attiecīgā projekta iesniegumā sākotnēji norādīto, ja tas nepieciešams 7. punktā norādīto kumulācijas nosacījumu ievērošanai. Šajā gadījumā projekta iesniedzējs iesniedz Aizsardzības ministrijā jaunu projekta iesniegumu ar precizētu projekta kopējo izmaksu aprēķinu.” |
| 7. | **Noteikumu projekta 7. punkts**7. Papildināt noteikumu 38. punktu ar 38.1 apakšpunktu šādā redakcijā:“38.1 Ja ir pārkāptas Komisijas regulas Nr. 1407/2013 prasības, atbalsta saņēmējam ir pienākums atmaksāt Aizsardzības ministrijai visu šo noteikumu ietvaros saņemto *de minimis* atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus par periodu no de minimis atbalsta piešķiršanas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi”. | **Finanšu ministrija (11.06.2021. atzinums)**Lūdzam precizēt noteikumu projekta 7. punktu, kas paredz papildināt noteikumus ar komercdarbības atbalsta atgūšanas normu, izsakot to, piemēram, šādā redakcijā “Ja ir pārkāptas Komisijas regulas Nr. 1407/2013 prasības, atbalsta saņēmējam ir pienākums atmaksāt Aizsardzības ministrijai visu šo noteikumu ietvaros saņemto *de minimis* atbalstu atbilstoši Komercdarbības atbalsta kontroles likuma IV. un V. nodaļas nosacījumiem”, ņemot vērā, ka 2021. gada 8. jūnijā ir stājies spēkā 2021. gada 13. maija likums "Grozījumi Komercdarbības atbalsta kontroles likumā", kura IV. un V. nodaļā ir ietverti nosacījumi nelikumīga un nesaderīga komercdarbības atbalsta atgūšanai. | **Ņemts vērā**Labots noteikumu projekta 41. punkts(pēc TM pirmā iebilduma mainīta numerācija) un attiecīgi precizēta anotācija. | 41. Ja ir pārkāptas Komisijas regulas Nr. 1407/2013 prasības, atbalsta saņēmējam ir pienākums atmaksāt Aizsardzības ministrijai visu šo noteikumu ietvaros saņemto *de minimis* atbalstu atbilstoši Komercdarbības atbalsta kontroles likuma IV un V nodaļas nosacījumiem.”Anotācijā:Tā kā MK noteikumi paredz kontroles pienākumu AM ne retāk kā reizi atbalsta periodā pārbaudot atbalsta saņēmēja atbilstību MK noteikumos minētajām prasībām, ņemot vērā to, ka 2021. gada 8. jūnijā ir stājies spēkā 2021. gada 13. maija likums “Grozījumi Komercdarbības atbalsta kontroles likumā”, kura IV un V nodaļā ir ietverti nosacījumi nelikumīga un nesaderīga komercdarbības atbalsta atgūšanai, MK noteikumi papildināti ar jaunu punktu (41.) par atbalsta saņēmēja pienākumu atmaksāt AM visu MK noteikumu ietvaros saņemto *de minimis* atbalstu, ja atbilstības pārbaudēs AM konstatē, ka ir pārkāptas Komisijas regulas Nr. 1407/2013 prasības. |
| 8. | **Noteikumu projekts** | **Finanšu ministrija (11.06.2021. atzinums)**Lūdzam noteikumos skaidri noteikt atbalsta piešķiršanas brīdi, jo no esošās noteikumu redakcijas viennozīmīgi nav skaidrs, vai atbalsta piešķiršanas brīdis ir diena, kad tiek pieņemts noteikumu 31. punktā minētais lēmums par atbalsta piešķiršanu, vai diena, kad tiek noslēgts noteikumu 35. punktā minētais līgums. Vēršam Jūsu uzmanību, ka Regulas Nr. 1407/2013 3. panta 4. punkts nosaka, ka *de minimis* atbalstu uzskata par piešķirtu brīdī, kad pretendentam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā *de minimis* atbalsts pretendentam izmaksāts. Skaidrojam, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka atbalsts saskaņā ar Regulu Nr. 1407/2013, ticis piešķirts tā saņēmējam, un, ka tas atbilst visiem komercdarbības atbalsta regulējuma nosacījumiem, jo saskaņā ar Ministru kabineta 2018. gada 21. novembra noteikumu Nr. 715 "Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem" 26. punktā noteikto, ne vēlāk kā nākamās darbdienas laikā pēc lēmuma pieņemšanas par *de minimis* atbalsta piešķiršanu jeb atbalsta piešķiršanas dienas, atbalsta sniedzējam *de minimis* atbalsta uzskaites sistēmā jāievada informācija par piešķirto atbalstu, kā arī sākot no atbalsta piešķiršanas dienas ir jānodrošina glabāšanas termiņa skaitīšana. | **Ņemts vērā**Papildināts noteikumu projekta 35. punkts (jaunajā numerācijā) un attiecīgi precizēta anotācija. | 35. Aizsardzības ministrija lēmumu par atbalsta piešķiršanu vai atteikumu piešķirt atbalstu pieņem ne vēlāk kā divu mēnešu laikā pēc projektu iesniegumu iesniegšanas termiņa beigām. Ievērojot Komisijas regulas Nr. 1407/2013 3. panta 4. punkta noteikumus, minētais lēmums uzskatāms par atbalsta piešķiršanas brīdi.Anotācijā:Tāpat minētais punkts papildināts ar norādi uz AM pieņemto lēmumu kā atbalsta piešķiršanas brīdi, kā tas ir atbilstoši Komisijas regulas Nr.1407/2003 3. panta 4. daļā noteiktajam un kas ir būtisks ar de minimis atbalsta saņemšanu saistītās informācijas glabāšanas termiņa noteikšanai atbilstoši Komisijas regulas Nr. 1407/2013 6. panta 4. punktam (MK noteikumu 39. punkts (MK noteikumu projekta 42. punkts)). |
| 9. | **Precizētā noteikumu projekta 6. punkts**6.Papildināt noteikumus ar 26.1 punktu šādā redakcijā:“26.1 Aizsardzības ministrijai ir tiesības projekta iesniedzējam piešķirt atbalsta summu, kas ir mazāka par attiecīgā projekta iesniegumā sākotnēji norādīto, ja tas nepieciešams 7. punktā norādīto kumulācijas nosacījumu ievērošanai. Šajā gadījumā projekta iesniedzējs iesniedz Aizsardzības ministrijā jaunu projekta iesniegumu ar precizētu projekta kopējo izmaksu aprēķinu.” | **Finanšu ministrija (18.06. iebildums)**Ņemot vērā, ka gadījumā, ja atbalsta pretendents atbalsta pieteikumā ir norādījis atbalsta summu, kas pārsniedz *de minimis* robežlielumu, atbalsta sniedzējam pieteikums būtu jānoraida un atbalsta pretendentam būtu jāiesniedz jauns atbalsta pieteikums, ne tikai gadījumā, kad atbalsta pretendents kumulē šo noteikumu ietvaros saņemto atbalstu ar citu valsts atbalstu, bet arī tad, ja atbalsta pretendents jau iepriekš ir saņēmis *de minimis* atbalstu un jaunu atbalstu piešķirt liedz sasniegtais *de minimis* robežlielums, lūdzam precizēt noteikumu projekta 6.punktu, kas paredz papildināt noteikumus ar 26.1 punktu, izsakot to, piemēram, šādā redakcijā: “26.1 Aizsardzības ministrijai ir tiesības projekta iesniedzējam piešķirt atbalsta summu, kas ir mazāka par attiecīgā projekta iesniegumā sākotnēji norādīto, lai nodrošinātu, šo noteikumu 6.punktā noteikto. Šajā gadījumā projekta iesniedzējs iesniedz Aizsardzības ministrijā labotu projekta iesniegumu ar precizētu projekta kopējo izmaksu aprēķinu.”. Atbilstoši precizējumiem noteikumu projektā lūdzam precizēt arī anotācijā ietvertos skaidrojumus. | **Ņemts vērā**Labots noteikumu projekta 6. punkts (jaunais noteikumu projekta 28. punkts) un attiecīgi precizēta anotācija. | 28. Aizsardzības ministrijai ir tiesības projekta iesniedzējam piešķirt atbalsta summu, kas ir mazāka par attiecīgā projekta iesniegumā sākotnēji norādīto, lai nodrošinātu šo noteikumu 6. punktā noteikto. Šajā gadījumā projekta iesniedzējs iesniedz Aizsardzības ministrijā labotu projekta iesniegumu ar precizētu projekta kopējo izmaksu aprēķinu.Anotācijā:MK noteikumi papildināti ar jaunu punktu (28.), kas paredz AM tiesības piešķirt projekta iesniedzējam tādu atbalsta summu, kas ir mazāka nekā projekta iesniegumā norādītā, ja ar projekta iesniegumā norādīto (pieprasīto) atbalsta summu tiktu pārkāpts *de minimis* atbalsta robežlielums. Turklāt, ņemot vērā Eiropas Savienības Tiesas judikatūru (2020. gada 28. oktobra sprieduma Lietā C 608/19 45. apsvērums), norma papildināta ar nosacījumu par nepieciešamību šādā gadījumā labot projekta iesniegumu. |
|  |  |
| Atbildīgā amatpersona (paraksts)\* |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inta Spriņģe

Nodrošinājuma un aizsardzības investīciju departamenta

Industrijas un pētniecības atbalsta nodaļas vecākā eksperte

t. 67335234; Inta.Springe@mod.gov.lv